**Zápisnica č. 06/2020 z riadneho zasadnutia Obecného zastupiteľstva konaného dňa 19.11.2020**

**Prítomní:** Anna Balková, Ing. Nataša Belová, Miroslav Kapusta, Roman Romančík, Ľubica Sumková (hlavný kontrolór obce)

**Ospravedlnený**: Milan Kapusta

**Program:** 1. Zahájenie

 2. Voľba zapisovateľa, návrhovej komisie a overovateľov zápisnice

 3. Kontrola uznesenia 05/2020

 4. Organizačné:

 - Mikuláš

 - Žiadosť o dotáciu pre CVČ Kamarát

 - Správa hlavnej kontrolórky

 - Návrh rozpočtu na rok 2021

 - Odmena pre DHZ Trnovo

 5. Diskusia

 6. Návrh na uznesenie č. 06/2020

 7. Záver

1. Zahájenie vykonal starosta obce a oboznámil prítomných poslancov s programom zasadnutia. Na zasadnutí boli prítomní štyria z piatich poslancov. Milan Kapusta bol ospravedlnený. Starosta obce skonštatoval, že zastupiteľstvo je uznášania schopné. Program zasadnutia bol schválený jednomyseľne.
2. Voľba zapisovateľa – Ing. Nataša Belová

 návrhová komisia – p. Anna Balková, p. Miroslav Kapusta

 overovatelia zápisnice –p. Roman Romančík

 Schválené jednomyseľne.

1. Kontrola uznesenia č. 05/2020: neboli zadané žiadne úlohy na riešenie
2. Organizačné:

Dňa 05.12.2020 bude v obci chodiť Mikuláš a bude rozdávať balíčky deťom do 15 rokov. Tradičný mikulášsky večierok sa kvôli zhoršenej epidemiologickej situácii konať nebude.

Dňa 13.10.2020 bola na Obecný úrad doručená žiadosť od CVČ Kamarát o poskytnutie dotácie z rozpočtu obce. Poslanci prerokovali túto žiadosť a jednomyseľne zamietli poskytnutie dotácie.

 Hlavná kontrolórka obce predložila poslancom správu z kontroly účtovných dokladov. V správe konštatuje, že neboli zistené žiadne nedostatky.

Poslanci prerokovali návrh rozpočtu obce na rok 2021:

- príjmy: 93 944 €

- výdavky: 93 944 €

Návrh rozpočtu bude zverejnený na vývesnej tabuli obecného úradu a na webovej stránke obce. Pripomienky k návrhu rozpočtu treba doručiť písomne na obecný úrad do 07.12.2020.

 Obecné zastupiteľstvo schválilo čerpanie rezervného fondu na splátky úveru použitého na rekonštrukciu domu smútku vo výške 4 598,04 €

Schválená jednomyseľne.

 Starosta obce navrhol odmenu pre DHZ Trnovo za kosenie obecných pozemkov a za pomoc pri zveľaďovaní obce v sume 1 000 €.

Schválené jednomyseľne.

 Hlavnej kontrolórke obce bola za dobre vykonávanú prácu navrhnutá odmena v sume 200 €.

Schválené jednomyseľne.

 Starosta obce navrhol odmenu poslancom obecného zastupiteľstva za zodpovedný prístup k výkonu svojej funkcie vo výške 15 € za každé zasadnutie OZ, na ktorom sa zúčastnili.

Schválené jednomyseľne.

 Poslanci navrhli navýšenie základného platu starostovi obce o 15 % s účinnosťou od 01.01.2021 do 31.12.2021

Schválené jednomyseľne.

1. Diskusia: diskusia prebiehala počas zasadnutia OZ.
2. Návrh na uznesenie č. 06/2020

 **Obecné zastupiteľstvo schvaľuje:**

1. čerpanie rezervného fondu na splátky úveru použitého na rekonštrukciu domu smútku vo výške 4 598,04 €
2. odmenu pre DHZ Trnovo v sume 1 000 €
3. odmenu hlavnej kontrolórke obce v sume 200 €
4. odmenu poslancom OZ v sume 15 € za každé zasadnutie, na ktorom sa zúčastnili
5. navýšenie základného platu starostovi obce o 15 % s účinnosťou od 01.01.2021 do 31.12.2021

 **Obecné zastupiteľstvo neschvaľuje:**

1. žiadosť o poskytnutie dotácie z rozpočtu obce pre CVČ Kamarát.

**Obecné zastupiteľstvo berie na vedomie:**

1. konanie Mikuláša na deň 05.12.2020
2. správu hlavnej kontrolórky
3. návrh rozpočtu na rok 2021
4. Starosta obce ukončil zasadnutie a poďakoval prítomným za účasť.

Najbližšie zasadnutie obecného zastupiteľstva bude upresnené.

Návrh na uznesenie spracovala návrhová komisia podľa bodu 2.

Návrh na uznesenie č. 06/2020 bol schválený dňa 19.11.2020 jednomyseľne.

Zapísal: Ing. Nataša Belová

Zápisnicu overil overovateľ podľa bodu 2.

 Zápisnica vyvesená na úradnej tabuli dňa: 23.11.2020

Zápisnica zvesená z úradnej tabule dňa: